open-index/open-wikipedia-markdown huggingface dataset:
Sankuru

**Sankuru**  on yksi Kongon demokraattisen tasavallan 26 maakunnasta. Sen pääkaupunki on Lusambo. Vuoden 2005 perustuslakiin kirjatussa hallinnonuudistuksessa se erotettiin Itä-Kasain maakunnasta. Sen pinta-ala on 105&nbsp;000 neliökilometriä.

Sankurun entinen piirikunta, nykyinen maakunta käsittää entisen Itä-Kasain pohjoiset osat. Sen läpi virtaa Sankuru-joki. Sademäärä on 1800–2000 mm vuodessa, ja alkuperäinen kasvillisuus on rehevää sademetsää. Polttopuun kerääminen yhdessä ilmastonmuutoksen vaikutusten kanssa on saanut alueen metsävarat vähenemään huolestuttavasti. Seutu kuuluu Kongon demokraattisen tasavallan köyhimpiin. Se kärsi vuosien 1996–2001 levottomuuksista.

## Lähteet
Georg Henrik Lybecker

**Georg Henrik Lybecker** (6. syyskuuta 1799 Tuokilan rälssitila, Mietoinen – 21. maaliskuuta 1885 Prästbackan ratsutila, Askola) oli suomalainen Venäjän keisarillisessa armeijassa palvellut kenraalimajuri ja vapaaherra.

Lybeckerin vanhemmat olivat majuri, vapaaherra Georg Henrik Lybecker (1765–1828) ja Christina Margareta Blum (1772–1807). Hän pääsi ylioppilaaksi Turussa 1815 ja opiskeli sitten aluksi vuodesta 1817 alkaen Haapaniemen suomalaisessa topografikoulussa ja tämän koulun lakkauttamisen jälkeen Suomen kadettikoulussa Haminassa. Lybecker valmistui koulusta 1821 ja hän oli aluksi vänrikkinä palveluksessa keisarin seurueessa ja myöhemmin yleisesikunnassa. Hän osallistui Turkkia vastaan käytyyn sotaan 1828–1829. Lybecker ylennettiin aliluutnantiksi 1825, luutnantiksi 1829, alikapteeniksi 1831, kapteeniksi 1832 ja everstluutnantiksi 1836. Hän oli viimeksi 21. jalkaväkidivisioonan majoitusmestarina Helsingissä 1841–1855. Hänestä tuli eversti 1844 ja hän erosi armeijan palveluksesta kenraalimajurina vuonna 1855.

Lybecker osti eläkkeelle jäätyään Prästbackan ratsutilan Askolasta ja muutti sinne asumaan. Hän osallistui säätyvaltopäiville 1863–1864 aatelissukunsa edustajana.

Lybecker oli naimisissa 1843–1847 raahelaisen kauppaneuvos Zachris Franzénin tyttären Sofia Franzénin kanssa ja heillä oli neljä tytärtä. Lapsista tunnetuin oli runoilija Fanny Lybecker.

## Lähteet
Vojtěch Štursa

**Vojtěch Štursa** (s. 3. elokuuta 1995) on tšekkiläinen mäkihyppääjä. Seuratasolla hän edustaa Dukla Libereciä.

Maailmancupissa Štursa kilpaili ensimmäisen kerran Lillehammerissa joulukuussa 2011, ja ensimmäiset pisteensä hän saavutti Kuusamossa marraskuussa 2016. Ensimmäisen sijoituksensa kymmenen parhaan joukkoon hän saavutti Lillehammerissa joulukuussa 2016 oltuaan kymmenes. Myöhemmin samassa kuussa Engelbergissä hän saavutti toistaiseksi parhaan sijoituksen, kahdeksannen tilan.

Nuorten MM-kilpailuissa Štursa on ollut parhaimmillaan kahdesti joukkuekilpailun yhdeksäs ja henkilökohtaisessa kilpailussa 16:s. Euroopan nuorten olympiafestivaaleilla Liberecissä 2011 hän oli joukkuekilpailussa seitsemäs.

## Lähteet

## Aiheesta muualla
* Kotisivut
Svenska Finland

**Svenska Finland** oli Helsingissä vuosina 1914–1915 ilmestynyt ruotsinkielinen sanomalehti.

Axel Lillen ja *[[Hufvudstadsbladet]]in* omistajan A. R. Frenckellin perustama *Svenska Finland* oli koko maan ruotsinkieliselle väestölle tarkoitettu ”kansanlehti”, josta yritettiin tehdä myös ruotsalaisen kansanpuolueen äänenkannattajaa. Kahdesti viikossa ilmestyneen lehden vastaavana toimittajana ja julkaisijana toimi Axel Lille. Lehti lopetettiin ensimmäisen maailmansodan aiheuttaman taloustilanteen heikkenemisen takia keväällä 1915.

1930- ja 1940-luvuilla *Svenska Finland* -nimellä ilmestyi katkonaisesti ruotsalaisen kansanpuolueen vaalilehti, josta myös yritettiin puolueen keskushallituksen pysyvää äänitorvea.

## Lähteet

## Aiheesta muualla
* ''Svenska Finland'' digitoituna kansalliskirjastossa
Nenon piirikunta

**Nenon piirikunta** on yksi Malawin aluejaon 28 piirikunnasta.  Piirikunta on osa Malawin Eteläistä aluetta ja on muodotettu vuonna 2003 lohkaisemalla koillisosa Mwanzan piirikunnasta uudeksi piirikunnaksi. Nenon piirikunta rajoittuu lännessä Mozambikiin ja Mwanzan piirikuntaan. Pohjoisessa naapurina on Ntcheun ja Balakan sekä idässä Zomban ja Blantyren piirikunnat. .  Piirikunnan hallinnollinen keskus on Nenon taajama.

Piirikunnan pinta-ala on 1&nbsp;469 neliökilometriä. Väkiluku on kehittynyt väestönlaskentojen mukaan seuraavasti: 61&nbsp;200 as. (1987), 74&nbsp;800 as. (1998) ja 107&nbsp;300 as. (2008). Vuoden 2014 väkilukuarvio oli 143&nbsp;824 asukasta. 


## Lähteet

## Aiheesta muualla
* Current Members of Parliament (some from the constituencies of Neno district)   (parliament.gov.mw)
Kreikkalaisten kansanmurha

**Kreikkalaisten kansanmurha** vuosina 1913–1923 oli etninen puhdistus, jonka nuorturkkilaisten hallinto kohdisti maassa asuneisiin kreikkalaisiin. Turkkilaisten väkivaltaisten toimien syy oli halu säilyttää kutistunut ottomaanien valtakunta  yhtenäisenä. Väkivalta kiihtyi, kun Kreikka ja Turkki ajautuivat sotaan. Kreikkalaiset pyrkivät luomaan Suur-Kreikan.
Turkkilaiset kostivat tämän. Kansanmurhan tuloksena kuoli yli  Turkin kreikkalaista, ja yli miljoona siirtyi maasta pois. Vain noin  kreikkalaista jäi asumaan Turkkiin.

## Tausta

Turkkilainen ottomaanien valtakunta kutistui varsinkin Euroopassa 1800-luvulla. Monet turkkilaisvallan alla olleet valtiot kuten Serbia ja Kreikka itsenäistyivät. Turkissa oli jo Kreikan itsenäistyessä kreikkalaisvastaisia pogromeja. Kristityt kreikkalaiset olivat islaminuskoisessa Ottomaanien valtakunnassa syrjittyjä toisen luokan kansalaisia. Kreikka valtasi myöhemmin 1800-luvun Balkanin sodissa lisää aluetta Turkilta. 1900-luvun Balkanin sodat veivät Turkilta Itä-Traakiaa lukuun ottamatta kaikki Euroopan turkkilaisalueet. Vastauksena muiden maiden tekemiin valloituksiin kansalliskiihko nousi Turkissa. Turkin armeijan nationalistit surmasivat armenialaisia jo 1890-luvulla.
He pelkäsivät muiden kansojen hajottavan valtakunnan yhtenäisyyden. Uskontojen erilaisuus loi yhden syyn murhille. Kreikkalaiset olivat pääosin ortodoksikristittyjä, turkkilaiset muslimeja.

## Tapahtumat

Kansallismieliset turkkilaiset alkoivat jo vuonna 1913 hyökätä Turkissa olevien kreikkalaisten kylien kimppuun. Nuorturkkilaiset aloittivat lehdistö- ja painostuskampanjan kreikkalaisia vastaan. Turkkilaisjoukkiot polttivat ja ryöstivät Fokaian vuonna 1914 murhaten kaupungin asukkaita.
Kun Kreikka lopulta liittyi ensimmäiseen maailmansotaan turkkilaisia vastaan, väkivalta kiihtyi. Turkkialsiet ajoivat kreikkalaisia "kuoleman marsseille". Näillä kodeistaan pois ajettuja kreikkalaisia kuoli uupumukseen  ja tauteihin. Marssien päätöksinä saattoi olla murhia, raiskauksia ja pakkokäännyttämistä islamiin.

Vuonna 1919 Kreikka hyökkäsi sodan heikentämään Turkkiin. Kreikan armeija valtasi Turkista alueita. Mutta turkkilaisten armeija ajoi hyökkääjät pois. Turkkilaiset valtasivat Smyrnan (Izmirin) takaisin. Armeija ja väkijoukko murhasivat kreikkalaisia. Kaupungin armenialaiskortteleissa syttyi tulipalo, joka levisi koko kaupunkiin. Palossa kuoli ainakin  ihmistä, ja sadattuhannet menettivät kotinsa.

Useimmat pogromista selvinneet kreikkalaiset pakenivat Kreikkaan. Kreikka ja Turkki vaihtoivat väestöjään 1923. Kreikan muslimeja siirtyi Turkkiin ja Turkin kreikkalaisia Kreikkaan.

## Katso myös

* Armenialaisten kansanmurha
Noélie Yarigo

**Noélie Yarigo** (s. 26. joulukuuta 1985 Beninin kansantasavalta) on beniniläinen keskimatkojen juoksija, joka on erikoistunut 800 metrin juoksuun. Hän on sisäratojen MM-mitalisti 800 metrillä. 

Yleisurheilun MM-kilpailuissa Pekingissä 2015 Yarigo sijoittui 800 metrillä alkueränsä kuudenneksi, eikä päässyt jatkoon. Rio de Janeiron kesäolympialaisissa 2016 hän sijoittui alkueränsä neljänneksi ennätyksellään 1.59,12 ja pääsi jatkoon välieriin, joihin hänen tiensä päättyi hänen jäätyään eränsä viidenneksi ajalla 1.59,78. Lontoon MM-kilpailuissa 2017 hän oli välieränsä kolmas ajalla 1.59,74, eikä selviytynyt loppukilpailuun. Dohassa 2019 hän karsiutui finaalista oltuaan välieränsä viides ajalla 2.00.75. Vuonna 2021 järjestetyissä Tokion olympialaisissa hän oli välierässään seitsemäs ajalla 2.01,41. Myös Eugenen MM-kilpailuissa 2022 hän oli välieränsä seitsemäs ajalla 2.01,52 ja Budapestin MM-kilpailuissa 2023 välierän kolmas ajalla 1.59,43. Glasgow'n sisäratojen MM-kilpailuissa 2024 hän saavutti pronssia ajalla 2.03,15. Saman vuoden Pariisin olympialaisissa hän oli välieränsä kahdeksas ajalla 2.01,35. Vuonna 2025 hän sijoittui Nanjingin MM-hallikilpailuissa alkuerässään kuudenneksi ajalla 2.07,88 ja Tokion MM-kilpailuissa alkuerässään seitsemänneksi ajalla 2.03.43.

Afrikan-mestaruuskilpailuissa Yarigo on sijoittunut 800 metrillä viidenneksi 2014, kuudenneksi 2016 ja seitsemänneksi 2018 sekä Afrikan kisoissa seitsemänneksi 2019.

Hän painaa 56 kiloa ja on pituudeltaan 168 senttimetriä. 

## Henkilökohtaiset ennätykset
### Ulkoradat

### Sisäradat

## Lähteet
Svensk Botten

**Svensk Botten** oli Helsingissä vuosina 1937–1944 ilmestynyt ruotsinkielinen sanomalehti.

Lehti perustettiin ruotsalaisen kansanpuolueen oikeistosiiven äänenkannattajaksi. Sen ydinjoukon muodostivat ensimmäisen maailmansodan aikaiset aktivistit ja jääkärit sekä nuoremman polven samanmieliset lähinnä Aktiva studentförbundetin piiristä. Kerran viikossa ja välillä joka toinen viikko ilmestynyt *Svensk Botten* oli sisällöltään lähinnä mielipidefoorumi ja muistutti paljon aikakauslehteä. Sen vastaavina toimittajina työskentelivät Torsten G. Aminoff (1937–1941), Herman Gummerus (1941–1942) ja Alf Brenner (1943–1944).

Lehti lopetettiin kesällä 1944 *[[Aftonposten (1944)|Aftonposten]]*-lehden perustamisen yhteydessä, koska kansanhuoltoministeriö ei suostunut antamaan painopaperia molemmille.

## Lähteet

## Aiheesta muualla
* ''Svensk Botten'' digitoituna Kansalliskirjastossa
Madison Lintz

**Madison Lintz** (s. 11. maaliskuuta 1999) on yhdysvaltalainen näyttelijä, joka tunnetaan Sophia Peletierin roolista kulttisarjassa *[[The Walking Dead]]* (2010–2012) sekä Maddie Boschin roolista rikosdraamasarjassa *[[Bosch (televisiosarja)|Bosch]]* (2015–2021) ja sen spinoff-sarjassa ** (2022–).

## Aiheesta muualla
*
Mwanzan piirikunta

**Mwanzan piirikunta** on yksi Malawin aluejaon 28 piirikunnasta.  Piirikunta on osa Malawin Eteläistä aluetta ja rajoittuu lännessä Mozambikiin. Pohjoisessa ja idässä naapurina on Nenon piirikunta ja etelässä Chikwawan piirikunta. Mwanzan piirikunnan keskus on Mwanzan taajama (14&nbsp;226 as., 2008). 

Piirikunnan pinta-ala on 2&nbsp;295 neliökilometriä. Väkiluku on kehittynyt väestönlaskentojen mukaan seuraavasti: 71&nbsp;400 as. (vuonna 1977),  60&nbsp;300 as. (1987), 63&nbsp;200 as. (1998) ja 92&nbsp;900  as. (2008). Mwanzan piirikunnan koillisosasta muodostettiin Nenon piirikunta vuoden 1977 ja 1987 väestönlaskentojen välissä. Vuoden 2014 väkilukuarvio Mwanzan piirikunnalle oli 102&nbsp;571 asukasta. 


## Lähteet

## Aiheesta muualla
* Current Members of Parliament (several from the constituencies of Mwanza district)   (parliament.gov.mw)
Amy Aquino

**Amy Aquino** (s. 20. maaliskuuta 1957 Teaneck, New Jersey, Yhdysvallat) on yhdysvaltalainen teatteri- ja televisionäyttelijä. Hän on opiskellut näyttelemistä Harvardin- ja Yalen yliopistoissa. Hän on näytellyt muun muassa televisiosarjoissa *Brooklyn Bridge*, *[[Teho-osasto (televisiosarja)|Teho-osasto]]*, *Being Human*, *[[Rooman sheriffi]]* sekä *[[Bosch (televisiosarja)|Bosch]]*.

## Aiheesta muualla
*
Noarootsin niemimaa

**Noarootsin niemimaa** (, ) on niemimaa Länsi-Viron rannikolla. Se kuuluu Noarootsin kuntaan, johon kuuluvat lisäksi kahden entisen kunnan Sutlepan ja Riguldin alueet.

Noarootsin niemimaa oli aiemmin saari, ja se on maan kohotessa yhtynyt vasta hiljattain mantereeseen. Vielä 1700-luvulla Noarootsin ja mantereen välisessä salmessa saattoi purjehtia. Esimerkiksi Pietari Suuri  purjehti  vuonna 1715 salmen kautta Haapsaluun. Vuonna 1782 põltsamaalainen pastori A. W. Hupel kirjoitti, että salmen vesi on korkealla vain sopivien merituulien aikaan. Muuten saareen saattoi päästä hevosella. 

## Lähteet

## Aiheesta muualla

*Svenska Yle Arkivet: Om Estlandssvenskar i Nuckö 
*Nooarootsin sivusto  
*Nuckö hembygdsförening 
* Beyer, Jürgen, 'Whom should one thank for a narrow escape? Lessons drawn from a perilous journey from Vormsi and Noarootsi to Finland in 1796', ''Pro Ethnologia'' 17 (2004), 175-195
Rumphin piirikunta

**Rumphin piirikunta** on yksi Malawin aluejaon 28 piirikunnasta.  Piirikunta on osa Malawin Pohjoista aluetta ja rajoittuu lännessä Sambiaan. Sen naapuripiirikuntia ovat pohjoisessa Chitipa ja Karonga sekä etelässä Nkhata Bay ja Mzimba. Idässä rajan muodostaa Malawijärvi.  Piirikunnan keskus on Rumphin taajama (17&nbsp;845 as., 2008).

Piirikunnan pinta-ala on 4&nbsp;769 neliökilometriä. Väkiluku on kehittynyt väestönlaskentojen mukaan seuraavasti: 62&nbsp;500 asukasta (vuonna 1977), 94&nbsp;900 as. (1987), 128&nbsp;400 as. (1998) ja 172&nbsp;000 as. (2008). Vuoden 2014 väkilukuarvio oli 203&nbsp;054 henkeä. 


## Lähteet

## Aiheesta muualla

* Current Members of Parliament (several from the constituencies of Rumphi district)   (parliament.gov.mw)
Alan Rosenberg

**Alan Rosenberg** (s. 4. lokakuuta 1950 Passaic, New Jersey, Yhdysvallat) on yhdysvaltalainen teatteri- ja televisionäyttelijä. Hän on näytellyt muun muassa 1990-luvun alkupuoliskolla Eli Levinsonin roolissa televisiosarjoissa *Civil Wars* ja *[[L.A. Law]]* kuten myös muun muassa televisiosarjoissa *[[C.S.I.]]*, *[[House (televisiosarja)|House]]*, *[[Bosch (televisiosarja)|Bosch]]* sekä *[[Pukumiehet]]*. 

Rosenberg toimi 120 000 näyttelijää edustaneen ammattiliitto Screen Actors Guildin (SAG) johtajana vuosina 2005–2009.

Rosenberg oli vuosina 1976–1984 naimisissa näyttelijä Robin Bartlettin kanssa ja vuosina 1989–2010 näyttelijä Marg Helgenbergerin kanssa, jonka kanssa hänellä on lapsi.

## Lähteet

## Aiheesta muualla
Vaarojen Sanomat

**Vaarojen Sanomat** on Juuassa ilmestyvä Juuan ja Kolin talousalueen sitoutumaton paikallislehti.

Juuka-Seuran julkaisema *Vaarojen Sanomat* perustettiin vuonna 1969 edistämään paikkakunnan kehitystä sekä rahoittamaan seuran kotiseututyötä. Lehti ilmestyi aluksi kerran, kahdesti ja kolmesti kuukaudessa, kunnes se vuonna 1972 muuttui viikkolehdeksi ja vuonna 1984 kaksipäiväiseksi. Lehden levikki nousi 1980-luvulla yli 5&nbsp;000 kappaleen. Päätoimittajina ja toimitusjohtajina työskentelivät Ukko O. Martikainen (1969–1973), Erkki Eronen (1973–1974), Vuokko Juurisola (Räisänen, 1977–1985) ja Risto Alanko (1985–).

Nykyään *Vaarojen Sanomat* ilmestyy kerran viikossa torstaisin. Sen levikki on vajaat 3&nbsp;700 kappaletta (vuonna 2015). Päätoimittajana työskentelee Pasi Karjalainen.

## Lähteet

## Aiheesta muualla
* ''Vaarojen Sanomien'' sivusto
Nikolai Podvoiski

**Nikolai Iljitš Podvoiski** (; 16. helmikuuta (J: 4. helmikuuta) 1880 Kunašovka, Tšernigovin kuvernementti, Venäjän keisarikunta – 28. heinäkuuta 1948 Moskova, Neuvostoliitto) oli venäläinen bolševikki, joka toimi Neuvosto-Venäjän ensimmäisenä sota-asiain kansankomissaarina marraskuusta 1917 maaliskuuhun 1918.

Podvoiski opiskeli vuosina 1894–1901 Tšernigovin pappisseminaarissa, josta hänet erotettiin vallankumouksellisen toiminnan takia, ja vuosina 1901–1905 Demidovin oikeustieteellisessä lyseossa Jaroslavlissa. Hän liittyi Venäjän sosiaalidemokraattiseen työväenpuolueeseen vuonna 1901 ja osallistui vuoden 1905 vallankumoukseen. Seuraavina vuosina Podvoiski oli useasti pidätettynä ja karkotettuna Siperiaan sekä vuosina 1906–1907 maanpaossa Saksassa ja Sveitsissä. Hän osallistui vuosina 1911–1914 *[[Zvezda (pietarilainen sanomalehti)|Zvezda]]*- ja *[[Pravda]]*-lehtien julkaisemiseen ja oli vuosina 1915–1916 *Voprosy strahovanijan* toimittaja. Hänet pidätettiin marraskuussa 1916 mutta vapautettiin seuraavana vuonna helmikuun vallankumouksen jälkeen.

Podvoiskista tuli vuonna 1917 bolševikkipuolueen keskuskomitean alaisen sotilasorganisaation johtaja ja puolueen *Soldatskaja pravda* -lehden toimittaja sekä lokakuussa 1917 Pietarin sotilaallisen vallankumouskomitean johdon jäsen. Hän kuului lokakuun vallankumouksen totetuksesta vastanneeseen ”operatiivisen troikkaan” ja oli yksi Talvipalatsin valtauksen johtajista. Hän oli myös lyhyen aikaa Pietarin sotilaspiirin komentajana vastuullaan Kerenskin–Krasnovin kapinan torjuminen. Podvoiski toimi kansankomissaarien neuvostossa ensimmäisenä sota- ja laivastoasiain kansankomissaarina maaliskuuhun 1918 asti, jolloin Lev Trotski tuli hänen tilalleen. Podvoiski johti myös puna-armeijan perustamista valmistellutta kollegiota. Hänet valittiin vuonna 1917 perustuslakia säätävään kansalliskokoukseen.

Podvoiski oli korkeimman sotaneuvoston jäsen maaliskuusta syyskuuhun 1918, vallankumouksellisen sotaneuvoston jäsen syyskuusta 1918 heinäkuuhun 1919 sekä Neuvosto-Ukrainan sota-asiain kansankomissaari tammikuusta syyskuuhun 1919. Hän johti vuosina 1919–1923 vsevobutš-sotilaskoulutusta ja oli vuosina 1920–1923 Ruumiinkulttuurin korkeimman neuvoston sekä vuosina 1921–1927 punaisen urheiluinternationaalin eli Sportinternin puheenjohtaja. Vuosina 1924–1930 Podvoiski oli NKP:n keskuskontrollikomission jäsen. Myöhemmin hän työskenteli vallankumouksen historiakomiteassa eli Istpartissa. Hän kirjoitti useita teoksia Venäjän sisällissodan historiasta. Hän jäi eläkkeelle vuonna 1935.

Toisen maailmansodan aikana Podvoiski osallistui Moskovaa suojanneiden varustusten rakentamiseen ja vapaaehtoisen maanpuolustusjärjestön Osoaviahimin toimintaan.

## Lähteet

## Aiheesta muualla
Maniema

**Maniema**  on yksi Kongon demokraattisen tasavallan 26 maakunnasta. Sen pääkaupunki on Kindu. Se  on yksi viidestä maakunnasta, joiden alue ja pääkaupunki säilyivät ennellaan vuoden 2005 perustuslakiin liittyneessä hallinnonuudistuksessa.
Vuonna 2012 arvioitu väkiluku oli runsaat kaksi  miljoonaa.

Maniemassa vallitsee kuuma ja kostea ilmasto. Vuoden sademäärä vaihtelee eteläosien 1300 millimetristä pohjoisosien 1200 millimetriin.

Kongojoki kulkee maakunnan halki etelästä pohjoiseen. Se on purjehduskelpoinen Kindun ja Ubundun välisellä osalla eli 308 km matkalla. Myös pienempiä jokia käytetään vesiväylinä, joita pitkin tuodaan esimerkiksi maataloustuotteita markkinoille. Maakunnan tieverkko on suurelta osin päällystämätöntä ja huonokuntoista. Rautatietä pitkin pääsee pääkaupunki Kindusta Katangaan ja Itä-Kasaihin. Kindussa on lentoasema, ja muualla maakunnassa kolme pienempää lentopaikkaa.

## Lähteet

## Aiheesta muualla
Ronja Alatalo

**Ronja Aurora Alatalo** (s. 20. kesäkuuta 1999 Helsinki) on suomalainen näyttelijä. Alatalo tunnetaan muun muassa rooleistaan Ylen draamasarjassa *[[Uusi päivä (televisiosarja)|Uusi päivä]]*, jossa hän näytteli vuosina 2016–2018 ja MTV3:n saippuasarjassa *[[Salatut elämät]]*, jossa hän on näytteli vuoden 2023 alusta syksyyn 2024. Keväällä 2025 hänet nähdään suomalaisen musiikkiviihdeohjelman *[[Tähdet, tähdet (televisiosarja)|Tähdet, tähdet]]* 9. kauden tähtikaartissa.

## Ura
Alatalo teki ensimmäisen teatteriroolinsa Annie-musikaalin nimiroolissa vuonna 2012 Tampere-talossa. Alatalo on sittemmin näytellyt myös muissa musikaaleissa muun muassa Tampereen Komediateatterissa, Tampereen Työväen Teatterissa, Pyynikin kesäteatterissa ja Suomen kesäteatterissa. 

Kolmevuotiaana tanssimisen aloittanut Alatalo valittiin vuonna 2011 Suomen Kansallisoopperan balettioppilaitokseen valtakunnalliseen baletin erikoiskoulutusohjelmaan. Sittemmin hän on opiskellut yliopistossa tanssipedagogiikkaa, työskennellyt tanssinopettajana ja valmistunut joogaopettajaksi.  

Kesällä 2016 lukioikäinen Alatalo perusti pop up -yrityksenä katusoittokahvilan Tampereen Hämeenkadulle elävöittääkseen kaupunkia. Hän oli ehdolla myös Tampereen Positiivisimmaksi nuoreksi ilmiöksi vuonna 2017.  

Alatalon Instagram-tiliä @rakkaudellaronja seuraa yli 27 000 suomalaista. Hän on toiminut sosiaalisen median vaikuttajana vuodesta 2016 ja kampanjoinut erityisesti naisten ja tyttöjen oikeuksien puolesta. 

## Yksityiselämä
Alatalo kirjoitti ylioppilaaksi syksyllä 2018 Tampereen yhteiskoulun ilmaisutaidon erityislukiosta. Sittemmin hän on opiskellut teatteria Lahden kansanopistossa, musiikkiteatteria Tampereen ammattikorkeakoulussa ja sosiologiaa Helsingin yliopistossa.  

Muusikko ja entinen kansanedustaja Mikko Alatalo on Alatalon isoisä. Pikkusisko Maisa Alatalo kruunattiin Miss Suomi -perintöprinsessaksi vuonna 2023. 

## Filmografia

## Lähteet

## Aiheesta muualla
*
Sõmerpalu

**Sõmerpalu** on pienkauppala ja entinen kunta Virossa Võrumaan maakunnassa. Se sijaitsee maakunnan pohjoisosassa Võrun länsipuolella. 

Vuoden 2017 kuntauudistuksessa vanha Võrun kunta, võrumaalaiset Lasvan, Sõmerpalun ja Vastseliinan kunnat sekä Oravan kunta Põlvamaalta yhdistettiin uudeksi Võrun kunnaksi ja Sõmerpalun kunnan keskuksesta tuli Võrun kuntaan kuuluva pienkauppala.

## Entinen kunta
Sõmerpalussa oli arviolta 1&nbsp;771 asukasta (vuonna 2016) ja sen pinta-ala oli 182,31 neliökilometriä.

Kuntaan kuului Sõmerpalun pienkauppala (*alevik*) ja 34 kylää: Alakülä, Alapõdra, Haava, Haidaku, Haamaste, Hargi, Heeska, Horma, Hutita, Hänike, Järvere, Kahro, Keema, Kurenurme, Kärgula, Lakovitsa, Leiso, Liiva, Lilli-Anne, Linnamäe, Majala, Mustassaare, Mustja, Mäekülä, Osula, Pritsi, Pulli, Punakülä, Rauskapalu, Rummi, Sulbi, Sõmerpalu, Udsali ja Varese.

## Väestö
Vuonna 2011 Sõmerpalun kunnassa oli 1 753 asukasta, joista 1 719 (98,1 %) oli virolaisia, 21 (1,2 %) venäläisiä ja 15 (0,9 %) muita kansallisuuksia.

## Kuvia

Tiedosto:Osula kalmistu 2012-3.jpg|Osulan hautausmaa
Tiedosto:Heimtali Peetri kirik 2012.jpg|Heimtalin kirkko
Tiedosto:Järvere bussipeatus.jpg|Järveren linja-autopysäkki


## Lähteet

## Aiheesta muualla
Vapaa Karjala (1941–1944)

**Vapaa Karjala** oli jatkosodan aikana 1941–1944 ilmestynyt Itä-Karjalan sotilashallinnon sanomalehti.

*Vapaa Karjala* oli suomalaisten miehittämän Itä-Karjalan väestölle ja sotilashallinnon edustajille tarkoitettu propagandalehti. Sen ensimmäinen numero ilmestyi 12. elokuuta 1941. Sen sisältö koostui lähinnä artikkeleista ja sotauutisista. Aluksi Mikkelissä ja sittemmin Joensuussa painetun lehden julkaisijana toimi Itä-Karjalan Sotilashallintokunnan Valistusjaosto. Päätoimittajina työskentelivät Uuno Peltoniemi (1941–1942), Sakari Vapaasalo (1942–1943) ja Paavo Ansas (1943–1944). Lehden toimitussihteerinä toimivat Lauri Hyvämäki (1941) ja Aimo Halila (1941-1944).

Kerran viikossa ja vuonna 1944 joka toinen viikko ilmestyneen lehden painos oli 10&nbsp;000–12&nbsp;000 kappaletta. *Vapaa Karjala* julkaisi useita erikoisnumeroita, kuten vuonna 1942 nuoriso-, pääsiäis-, kansakoulu-, raittius- ja sosiaalinumerot sekä toisen kansanopistokurssin, Mieslahden opettajaleirin, Aunuksenlinnan, Mannerheimin 75-vuotispäivän ja Aunuksen vapauttamisen vuosipäivän numerot. Lehti sai varsin pian julkaisutoiminnan alettua kuulla, että lehti oli liian vaikeatajuinen . Aunuksen väestö ei täysin ymmärtänyt suomen kieltä. Tekstin tuli olla yksinkertaista, ja kuvia tulisi olla runsaasti.

*Vapaan Karjalan* toimituskunnan ensimmäisessä kokouksessa elokuussa 1941 itä-karjalaiset vaativat lehden päätoimittajaksi itäkarjalaista, joka voisi heidän mielestään puhua paremmin paikalliselle väestölle. Koska lehden silloinen kustantaja Sotilashallinto ei voinut suostua siihen, Karjalan vapausliikkeen johto vetäytyi lehden toimituskunnasta ja päätti perustaa oman lehden nimellä ''Itä-Karjala''. Sotilashallinto irrottautui keväällä 1943 *Vapaa Karjala*-lehden kustantamisesta. Tarvittava rahoitus saatiin toukokuun alusta 1943 alkaen lahjavaroina tavaranjakelua Itä-Karjalassa hoitaneelta Vako Oy:ltä.

## Lähteet
* 

### Viitteet
Pebble

**Pebble** oli älykelloja valmistava yritys, jonka Fitbit osti 6. joulukuuta 2016. Sen tuotteet rahoitettiin Kickstarter-kampanjoilla. Yrityksen Pebble OS -käyttöjärjestelmää käyttävät älykellot toimivat sekä Androidin että iOS:n kanssa. Lisäksi alkuperäiselle Pebble-älykellolle on saatavilla epävirallinen tuki Windows Phone -puhelimille. Pebblen kelloille on saatavilla yli 14&nbsp;000 sovellusta ja vaihdettavaa kellotaulua.

## Historia
Pebblen perusti vuonna 2009 Eric Migicovsky, joka toimi myös yhtiön toimitusjohtajana. Pebble aloitti pienenä startup-yrityksenä, joka haki älykelloilleen rahoitusta Kickstarter-kampanjalla. Joukkorahoituskampanja keräsi 85&nbsp;000 tilausta, mikä oli odotettua enemmän. Tämä aiheutti Pebblelle toimitusvaikeuksia. Aluksi Pebblen älykelloille sai sovelluksia vain epävirallisista sovelluskaupoista, mutta loppuvuodesta 2013 Pebble julkisti älykelloilleen virallisen sovelluskaupan. Sovelluskauppa avattiin iOS:lle 4. helmikuuta 2014 ja Androidille 8. maaliskuuta 2014. Vuonna 2014 Pebble oli maailman toiseksi suurin älykellovalmistaja 700&nbsp;000 toimitettulla älykellolla. Pebble teki voittoa vuoteen 2015 asti. Apple Watchin julkistaminen ja Pebblen myöhäinen herääminen terveyttä mittaavilla ominaisuuksilla varustettuihin älykelloihin heikensivät Pebblen älykellojen myyntiä ja ajoivat yhtiön vaikeuksiin. Keväällä 2016 Pebble irtisanoi neljänneksen noin 160 työntekijästään.

## Myynti ja sulkeminen
Fitbit osti Pebblen kehittämät ohjelmistot ja niiden aineettomat oikeudet 6. joulukuuta 2016. Kauppahinta oli 34–40 miljoonaa dollaria. Vuonna 2015 Pebble sai 740 miljoonan dollarin ostotarjouksen Citizen Watchilta ja myöhemmin samana vuonna 70 miljoonan dollarin ostotarjouksen Inteliltä, mutta Pebble ei suostunut kumpaankaan tarjoukseen. Kaupan myötä Fitbitiin siirtyi ohjelmistokehittäjiä Pebbleltä. Pebble ilmoitti 7. joulukuuta 2016 lopettavansa älykellojen markkinoinnin, myynnin sekä valmistuksen. Kaupan myötä älykelloille julkaistavat säännölliset ohjelmistopäivitykset lopetettiin ja suoraan Pebbleltä ostettujen älykellojen takuu raukesi. Myös joukkorahoituskampanjassa olleet vielä julkaisemattomat laitteet peruutettiin ja niitä ennakkotilanneille maksettiin rahat takaisin. Fitbit kuitenkin lupasi pitää Pebblen älykellojen ohjelmistot ja palvelut toiminnassa vuoden 2017.

## Tuotteita

Laitteet:
* Pebble Classic (2013)
* Pebble Steel (2014)
* Pebble Time (2015)
* Pebble Time Steel (2015)
* Pebble 2 (2016)
* Pebble 2 SE (2016)
* Pebble Time 2 (peruutettu)
* Pebble Time Round (peruutettu)
* Pebble Core (peruutettu)

Sovellukset:
* Pebble
* Pebble Health

## Lähteet

## Aiheesta muualla
* Yrityksen kotisivut
Juhani Koti

**Juhani (Matinpoika) Koti** (17. marraskuuta 1869 Saarijärvi – 7. marraskuuta 1941 Viipuri) oli suomalainen kirjailija ja teosofi.

Pekka Ervastin teosofisesta suunnasta kiinnostunut Juhani Koti (aikaisemmin Lehto) kirjoitti ensimmäisen kirjansa vuonna 1914. Hän kustansi ja myi Pekka Ervastin vuonna 1917 nimimerkillä *Elia Vera* kirjoittaman Ervastin omakohtaisen pienen nuoruudenkertomuksen *Sydänsuru*. Koti kustansi ja myi myös itse kirjoittamansa kirjat. Hän tarjosi lehdissä palvelujaan astrologiassa sekä asuntojen ja huonekalujen maalaamisessa ja verhoilussa. Koti osallistui myös lehtikirjoituksillaan teosofian suunnista käytyyn keskusteluun ja luennoi aiheistaan Suomessa.

Koti asui useilla paikkakunnilla. Vuonna 1916 hän muutti Tampereelta Helsinkiin, josta käsin esitelmöi ja myi kirjojaan. Myöhemmin Koti siirtyi Parikkalaan ja sieltä Viipurin alueelle. Viipurin kaupunkiin Koti muutti Viipurin maalaiskunnasta vuonna 1933, jossa asui useissa osoitteissa. Koti joutui poliisikuulusteluihin vuonna 1938 markkinoidessaan Etelä-Karjalassa luonnonparannuskeinoja resepteineen ja lääkkeineen. Koti kuoli Padasjoella vuonna 1941, mutta oli kuollessaan kirjoilla Viipurissa.

## Teoksia
Nimellä *Juhani Koti*:
* *Minkälainen on rakastettava mies ja nainen ja kuinka sellaiseksi voit tulla* : kertomus. Juha Lehto, Tampere 1914, 2. painos Tieto, Helsinki 1920, 3. painos Tekijä, Hämeenlinna 1925
* *Rakkauden koulu*. Tekijä, Tampere 1915
* *Uusi seurustelutapa nuorille*. Tekijä, Tampere 1917, 2. painos Tekijä, Tampere 1920, 3. painos Tekijä, Tampere 1925
* *Kauneuden kehitys* : kertomus tosielämästä. Tieto, Helsinki 1920, 2. korjattu ja lisätty painos Tekijä, Hämeenlinna 1925

## Lähteet
Anita D’Orazio

**Anita D'Orazio**, os. *Palm*, (23. syyskuuta 1936, Norrtälje, Tukholman lääni,  Ruotsi), on ruotsalainen lääkäri ja maahanmuuttajien opettajana työskennellyt henkilö.

Hän on ollut pitkään mukana Tukholman turvapaikkakomiteassa ja FARR:ssa (Pakolais- ja turvapaikkakomiteoiden neuvostossa). Vuonna 1995 hän oli mukana luomassa ensimmäistä pelkästään piileskeleville pakolaisille tarkoitettua terveydenhuollon yksikköä. D'Orazio on ollut pitkään mukana myös Fristadsfondenissa, joka antaa oikeudellista tukea pakolaisille. Fristadsfondenin perusti Vasemmistopuolue vuonna 1995.

Vuonna 2008 Fokus-lehti nimesi Anita D'Orazion Vuoden ruotsalaiseksi hänen 42-vuotisen pakolaisten oikeuksien puolesta käymänsä taistelun johdosta. Ruotsalainen Teskedsorden ("teelusikkasääntökunta") antoi ensimmäisen stipendinsä D'Oraziolle 17. marraskuuta 2008.

Anita D'Orazio on taiteilija Anders Palmin ja Anna-Lisa Lyzellin tytär. Hän oli naimisissa Gaetanio D'Orazion kanssa vuoteen 1973 saakka, ja heillä on kaksi lasta; vuonna 1962 syntynyt Angela sekä vuonna 1967 syntynyt Daniele.

## Lähteet
Chitipan piirikunta

**Chitipan piirikunta** on yksi Malawin aluejaon 28 piirikunnasta.  Piirikunta on osa Malawin Pohjoista aluetta ja rajoittuu lännessä Sambiaan ja pohjoisessa Tansaniaan. Idässä piirikunnan naapurina on Karongan ja etelässä Rumphin piirikunnat. Piirikunnan keskus on Sambian rajan tuntumassa sijaitseva Chitipan taajama (14&nbsp;753 as., 2008).

Piirikunnan maapinta-ala on 4&nbsp;288 neliökilometriä. Väkiluku on kehittynyt väestönlaskentojen mukaan seuraavasti: 72&nbsp;300 asukasta (vuonna 1977), 96&nbsp;800 as. (1987), 126&nbsp;800 as. (1998), 178&nbsp;900 as. (2008). Vuoden 2014 väkilukuarvio oli 211&nbsp;170 asukasta. 


## Lähteet

## Aiheesta muualla
* Current Members of Parliament (several from the constituencies of Chitipa district)   (parliament.gov.mw)
Karongan piirikunta

**Karongan piirikunta** on yksi Malawin aluejaon 28 piirikunnasta.  Piirikunta on osa Malawin Pohjoista aluetta ja rajoittuu pohjoisessa Tansaniaan ja idässä Malawijärveen (eli Njassajärveen). Etelässä piirikunnan naapurina on Rumphin ja lännessä Chitipan piirikunta. Piirikunnan keskus on Karongan kaupunki (40&nbsp;334 as., 2008). Sieltä löytyy esimerkiksi museo, jossa esitellään paikkakunnan historiaa ja seudun arkeologisia löytöjä (kuten dinosaurusten ja homindien luita). 

Piirikunnan pinta-ala on 3&nbsp;355 neliökilometriä. Väkiluku on kehittynyt väestönlaskentojen mukaan seuraavasti: 106&nbsp;900 asukasta (vuonna 1977), 148&nbsp;000 as. (1987), 194&nbsp;600 as. (1998) ja 269&nbsp;900  as. (2008). Vuoden 2014 väkilukuarvio oli 327&nbsp;084 asukasta. 


## Lähteet

## Aiheesta muualla
* Current Members of Parliament (several from the constituencies of Karonga district)   (parliament.gov.mw)
K. Z. Tallgren

**Kaarlo Zacharias Tallgren** (21. heinäkuuta 1879 Ruovesi – 1. maaliskuuta 1932 Karjalohja) oli suomalainen kirkkoherra ja kristillinen kirjailija.

Tallgrenin vanhemmat olivat tuomiokapitulin asessori, rovasti Ivar Markus Tallgren (1850–1936) ja Jenny Maria Montin-Tallgren. Hän pääsi ylioppilaaksi 1897 Turun lyseosta ja valmistui Helsingin yliopistosta filosofian kandidaatiksi 1901 ja filosofian maisteriksi 1903. Tallgren suoritti teologian erotutkinnon 1904 ja hänet vihittiin papiksi samana vuonna.

Tallgren oli Karjalohjan kirkkoherrana 1916–1926, Naantalin kirkkoherrana 1926–1927 ja uudelleen Karjalohjan kirkkoherrana vuodesta 1927 alkaen.

Tallgren oli naimisissa vuodesta 1908 Anna Elin Sjöblomin kanssa.

## Teoksia
* *Pakanalähetys ja seurakunta*. Turku 1914
* *Vankilapapin työmaalta: havaintoja ja mietteitä*. Suomen lähetysseura, Kuopio 1917
* *Ihmistä varten: sanoja kansalle!*. Tekijä, Turku 1917
* *Minä tulen pian: kehoitussanoja vanhoille, sairaille ja yksinäisille*. Suomen lähetysseura, Helsinki 1929
* *Nuori [[Augustinus]]: monien rukouksien poika : elämän merellä kamppaileville*. Suomen merimieslähetysseura, Helsinki 1930
* *Pyhää kuoria päin: päivätutkisteluja kodin ja koulun rakennukseksi*. WSOY 1933

## Suomennoksia
* Olfert Ricard: *Rukoilkaa lakkaamatta*; tanskan kielestä suomentanut K. Z. Tallgren. Suomen merimieslähetysseura, Helsinki 1929
* Olfert Ricard: *Minkälaiseksi kuvittelet taivaan?: pyhäinpäivänä*; tanskankielestä suomentanut K. Z. Tallgren. Suomen merimieslähetysseura, Helsinki 1929
* Georg Conrad Rieger: *Kalliolle rakennettu koti: puheita kristillisen kotielämän perusteista*; saksankielestä mukaillen ja valikoiden suom. K. Z. Tallgren. Suomen lähetysseura, Helsinki 1930

## Lähteet
Phalomben piirikunta

**Phalomben piirikunta** on yksi Malawin aluejaon 28 piirikunnasta.  Piirikunta on osa Malawin Eteläistä aluetta ja rajoittuu idässä Mozambikiin. Naapureina etelässä ja lännessä on Mulanjen ja pohjoisessa Zomban piirikunta. Piirikunnan keskus on Phalomben taajama (4&nbsp;935 as., 2008).

Piirikunnan pinta-ala on &nbsp; neliökilometriä. Väkiluku on kehittynyt väestönlaskentojen mukaan seuraavasti: 169&nbsp;700 as. (vuonna 1977), 218&nbsp;100 as. (1987), 232&nbsp;000 as. (1998), 313&nbsp;100 as. (2008). Vuoden 2014 väkilukuarvio oli 364&nbsp;281 asukasta. 


## Lähteet

## Aiheesta muualla
* Current Members of Parliament (several from the constituencies of Phalombe district)   (parliament.gov.mw)
Meet The Searchers

**Meet The Searchers** on brittiläisen The Searchers -yhtyeen elokuussa 1963 julkaistu esikoisalbumi. Levy äänitettiin yhdessä päivässä. Sillä on muun muassa yhtyeen ensimmäinen hitti ”Sweets for My Sweet”, joka nousi Britannian singlelistan kärkeen. *Meet The Searchersin* toinen hitti on Yhdysvalloissa listan kolmanneksi vuonna 1965 yltänyt ”Love Potion No. 9”. Itse albumi saavutti Britannian albumilistan toisen sijan.

Yhdysvalloissa albumin julkaisi vuonna 1964 Kapp Records Britannian-versiosta eroavalla kappalelistalla ja kannella. Sille sisältyi hitti ”Needles and Pins”. Britanniassa kyseinen kappale ilmestyi vasta yhtyeen kolmannella albumilla *[[It’s The Searchers]]*. Yhdysvaltain-versiolle sisältyi myös kappaleita, jotka olivat ilmestyneet Euroopassa marraskuussa 1963 levyllä *[[Sugar & Spice (The Searchersin albumi)|Sugar & Spice]]*.

## Kappaleet

### Britannian-versio

### Yhdysvaltain-versio

## Kokoonpano
*Chris Curtis – rummut, laulu
*John McNally – kitara, laulu
*Mike Pender – kitara, laulu
*Tony Jackson – basso, laulu

## Lähteet
Urvaste

**Urvaste** () oli kunta Virossa Võrumaan maakunnassa. Se sijaitsi maakunnan luoteisosassa Võrun länsi- ja Valgan koillispuolella. Urvastessa oli 1&nbsp;269 asukasta (vuonna 2016) ja sen pinta-ala on 139,67 neliökilometriä.

Vuoden 2017 kuntauudistuksessa Antslan ja Urvasten kunnat yhdistettiin uudeksi Antslan kunnaksi.

## Väestö
Vuonna 2011 Urvasten kunnassa oli 1 161 asukasta, joista 1 140 (98,2 %) oli virolaisia, 12 (1,0 %) venäläisiä ja 9 (0,8 %) muita kansallisuuksia.

## Kuvia

Tiedosto:Tamme-Lauri Tamm suvel.jpg|Tamme-Laurin tammi
Tiedosto:Urvaste kirik.jpg|Urvasten kirkko
Tiedosto:Pokumaa_hooned.JPG|Edgar Valterin kirjoihin perustuva Pokumaa


## Lähteet

## Aiheesta muualla
Ala-Uele

** Ala-Uele** eli **Bas-Uélé** on yksi Kongon demokraattisen tasavallan 26 maakunnasta. Sen pääkaupunki on Buta. Vuoden 2005 perustuslakiin kirjatussa hallinnonuudistuksessa se erotettiin Orientalen maakunnasta. Sen pinta-ala on 148&nbsp;331 neliökilometriä.

## Lähteet
Balakan piirikunta

**Balakan piirikunta** on yksi Malawin aluejaon 28 piirikunnasta.  Piirikunta on osa Malawin Eteläistä aluetta. Sen naapureita ovat lännessä Ntcheun, pohjoisessa Machingan piirikunta, idässä Mangochin. sekä etelässä Zomban ja  Nenon piirikunnat. Piirikunnan keskus on Balakan kaupunki (22&nbsp;733 as., 2008).

Piirikunnan pinta-ala on 2&nbsp;193 neliökilometriä. Väkiluku on kehittynyt väestönlaskentojen mukaan seuraavasti: 146&nbsp;600 as. (vuonna 1977), 213&nbsp;400 as. (1987), 253&nbsp;100 as. (1998) ja 317&nbsp;300 as. (2008). Vuoden 2014 väkilukuarvio oli 383&nbsp;887 asukasta. 


## Lähteet

## Aiheesta muualla
* Current Members of Parliament (several from the constituencies of Zomba district)   (parliament.gov.mw)
Populaatioekologia

**Populaatioekologia** on ekologian haara, joka tutkii lajien populaatioiden levinneisyyteen ja runsauteen vaikuttavia tekijöitä. Tutkimusalaan kuuluu lajien levinneisyyden ymmärtäminen, selittäminen ja ennustaminen. Populaatioekologisia tutkimuksia tehdään sekä luonnollisissa olosuhteissa että järjestyissä koetilanteissa. Luonnossa eliöitä voi tutkia niiden luonnollisissa elinympäristöissä. Erilaiset koejärjestelyt ovat kuitenkin joskua pakollisia, ja tällöin voidaan esimerkiksi tutkia, mitä tapahtuu, kun elinympäristöön tuodaan uusi laji, lisätään joitain resursseja tai poistetaan tai lisätään kilpailijoita tai saalistajia.

## Lähteet

## Aiheesta muualla
Blantyren piirikunta

**Blantyren piirikunta** on yksi Malawin aluejaon 28 piirikunnasta.  Piirikunta on osa Malawin Eteläistä aluetta. Etelässä naapureina ovat Thylon ja Chikwawan, lännessä Mwanzan ja Nenon, pohjoisessa Nenon sekä idässä Zomban ja Chiradzulun piirikunnat. Piirikunnan ja koko Malawin eteläosan hallinnollinen ja kaupallinen keskus on Blantyren kaupunki (661&nbsp;256 as., 2008).

Piirikunnan pinta-ala on 2&nbsp;012 neliökilometriä , josta maaseudun osuus oli 1&nbsp;792 km2 ja kaupungin 220 km2. Väkiluku on kehittynyt väestönlaskentojen mukaan  piirikunnan maaseudulla 256&nbsp;400 as. (vuonna 1987), 307&nbsp;300 as. (1998) ja 340&nbsp;700 as. (2008).  Blantyren kaupungissa väestökehitys oli vastaavasti 333&nbsp;100 (vuonna 1987), 502&nbsp;100 as. (1998) ja 661&nbsp;300  as. (2008). Vuoden 2014 väkilukuarvio oli yhteensä 1,24 miljoonaa, josta piirikunnan maaseudun osuus oli 389&nbsp;907 ja Blantyren kaupungin 849&nbsp;741 henkeä. 


## Lähteet

## Aiheesta muualla
* Current Members of Parliament (several from the constituencies of Blantyre district)   (parliament.gov.mw)
Équateur

**Équateur** on yksi Kongon demokraattisen tasavallan 26 maakunnasta. Sen pääkaupunki on Mbandaka. Vuoden 2005 perustuslakiin kirjatussa hallinnonuudistuksessa siitä erotettiin Mongalan,  Pohjois- ja  Etelä-Ubangin sekä Tshuapan maakunnat. Jäljelle jääneen osan pinta-ala on 103&nbsp;903 neliökilometriä.

## Lähteet

## Aiheesta muualla
Likoman piirikunta

**Likoman piirikunta** on yksi Malawin aluejaon 28 piirikunnasta. Mozambikin aluevesien sisällä, Malawijärven (Njassajärven) itärannan läheisyydessä kahtena enklaavina sijaitseva kahden saaren Likoma ja Chizumulu) muodostama piirikunta on osa Malawin Pohjoista aluetta. Saaret kuuluvat Malawille historiallisesta syystä, sillä tutkimusmatkailija David Livingstonen lähetysjärjestö perusti Likoman saarelle päämajansa 1880-luvulla. 

Piirikunnan keskus on Likoman taajama. Piirikunnan maapinta-ala on 18 neliökilometriä. Väkiluku on kehittynyt väestönlaskentojen mukaan seuraavasti: 7&nbsp;900 as. (vuonna 1977), 8&nbsp;200 as. (1987), 8&nbsp;100 as. (1998) ja 10&nbsp;400 as. (2008). Vuoden 2014 väkilukuarvio oli 10&nbsp;440 asukasta. 


## Lähteet

## Aiheesta muualla
* Current Members of Parliament (including one from Likoma district)   (parliament.gov.mw)
Santa Maria Maggiore (kunta)

**Santa Maria Maggiore** on kunta Pohjois-Italiassa Verbano-Cusio-Ossolan maakunnassa Piemonten alueella. Santa Maria Maggioren naapurikunnat ovat Craveggia, Druogno, Malesco ja Toceno sekä Sveitsin Ticinossa sijaitsevat Campo ja Vergeletto.

## Lähteet

## Aiheesta muualla
Mzimban piirikunta

**Mzimban piirikunta** on yksi Malawin aluejaon 28 piirikunnasta.  Piirikunta on osa Malawin Pohjoista aluetta ja sen keskuskaupunki Mzuzun kaupunki (133&nbsp;900 as., 2008) on samalla maan pohjoisosan hallintokeskus.

Piirikunta rajoittuu lännessä Sambiaan. Sen naapuripiirikuntina ovat pohjoisessa  Rumphi, idässä Nkhata Bay sekä etelässä Nkhotakota ja Kasungu. 

Piirikunnan pinta-ala on 10&nbsp;430 neliökilometriä (maaseutu 10&nbsp;382 km2 ja Mzuzun kaupunki 48 km2). Väkiluku on kehittynyt piirin maaseudulla väestönlaskentojen mukaan seuraavasti: 301&nbsp;400 as. (vuonna 1977), 433&nbsp;700 as. (1987), 611&nbsp;000  as. (1998) ja 727&nbsp;900 as. (2008). Mzuzun kaupungin väkiluku oli 44&nbsp;200 (1987), 87&nbsp;000 (1998 ja 133&nbsp;900 (2008). Vuoden 2014 väkilukuarvio piirikuntaan oli 869&nbsp;202 asukasta. 


## Lähteet

## Aiheesta muualla
* Current Members of Parliament (several from the constituencies of Mzimba district)   (parliament.gov.mw)
Varstu

**Varstu** on pienkauppala ja entinen kunta Virossa Võrumaan maakunnassa. Se sijaitsee maakunnan lounaisosassa Võrun lounaispuolella lähellä Latvian rajaa. 

Vuoden 2017 kuntauudistuksessa vanha Rõugen kunta, Haanja, Mõniste ja Varstu sekä osa Misson kunnasta yhdistettiin uudeksi Rõugen kunnaksi ja Varstusta tuli Rõugen kuntaan kuuluva pienkauppala.

## Entinen kunta
Varstun kunnassa oli 1&nbsp;050 asukasta (vuonna 2016) ja sen pinta-ala on 171,02 neliökilometriä.

Kuntaan kuului Varstun pienkauppala (*alevik*) ja 19 kylää: Harjuküla, Hintsiko, Kangsti, Krabi, Kõrgepalu, Laurimäe, Liguri, Lüütsepa, Matsi, Metstaga, Mutemetsa, Paganamaa, Punsa, Pähni, Raudsepa, Soolätte, Tagakolga, Vana-Roosa ja Viru.

### Väestö
Vuonna 2011 Varstun kunnassa oli 1 008 asukasta, joista 981 (97,3 %) oli virolaisia, 9 (0,9 %) venäläisiä ja 15 (1,5 %) muita kansallisuuksia.

## Kuvia

Tiedosto:Mõniste-Ritsiku kirik 2013-08.jpg|Mõniste-Ritsikun kirkko
Tiedosto:Roosa kirik.jpg|Roosan kirkko
Tiedosto:Vana-Roosa mõisa ait-kuivati 2013-08.jpg|Vana-Roosan kartanon rakennuksia


## Lähteet

## Aiheesta muualla
Bannio Anzino

**Bannio Anzino** on kunta Pohjois-Italiassa Verbano-Cusio-Ossolan maakunnassa Piemonten alueella. Bannion naapurikunnat ovat Calasca-Castiglione, Carcoforo, Ceppo Morelli, Fobello, Rimella ja Vanzone con San Carlo.

## Lähteet
Armeno

**Armeno** on kunta Pohjois-Italiassa Novaran maakunnassa Piemonten alueella. Armenon naapurikunnat ovat Ameno, Brovello-Carpugnino, Colazza, Gignese, Massino Visconti, Miasino, Nebbiuno, Omegna, Pettenasco ja Pisano.

## Lähteet

## Aiheesta muualla
Võru (kunta)

**Võrun kunta** () oli kunta Virossa Võrumaan maakunnassa. Se sijaitsi maakunnan pohjoisosassa ja ympäröi Võrun kaupunkia. Kunnassa oli arviolta 4&nbsp;711 asukasta (vuonna 2016) ja sen pinta-ala oli 201,48 neliökilometriä.

Vuoden 2017 kuntauudistuksessa Võrun kunta, võrumaalaiset Lasvan, Sõmerpalun ja Vastseliinan kunnat sekä Oravan kunta Põlvamaalta yhdistettiin uudeksi Võrun kunnaksi.

Kuntaan kuului kolme pienkauppalaa (*alevik*) – Kose, Väimela ja Parksepa – sekä 35 kylää: Hannuste, Juba, Kasaritsa, Kirumpää, Kolepi, Koloreino, Kusma, Kärnamäe, Käätso, Lapi, Lompka, Loosu, Meegomäe, Meeliku, Mõisamäe, Mõksi, Navi, Nooska, Palometsa, Puiga, Raiste, Raudsepa, Roosisaare, Räpo, Sika, Tagaküla, Tootsi, Umbsaare, Vagula, Vana-Nursi, Verijärve, Võlsi, Võrumõisa, Võrusoo ja Väiso.

## Väestö
Vuonna 2011 silloisessa Võrun kunnassa oli 4 941 asukasta, joista 4 776 (96,7 %) oli virolaisia, 108 (2,2 %) venäläisiä ja 54 (1,1 %) muita kansallisuuksia.

## Kuvia

Tiedosto:Kirumpää piiskopilinnus 2015 12.jpg|Kirumpään piispanlinnan rauniot
Tiedosto:Vana-Nursi mõisa peahoone 2013 01.jpg|Vana-Nursin kartano
Tiedosto:Väimela mõisa park 2013-10.jpg|Väimelan kartanon puistoa


## Lähteet

## Aiheesta muualla
Chiradzulun piirikunta

**Chiradzulun piirikunta** on yksi Malawin aluejaon 28 piirikunnasta.  Piirikunta on osa Malawin Eteläistä aluetta. Sitä rajaavat pohjoisessa Zomban, idässä  Mulanjen, lounaassa Thyolon ja lännessä Blantyren piirikunnat. Piirikunnan keskus on Chiradzulun taajama.

Piirikunnan pinta-ala on 767 neliökilometriä. Väkiluku on kehittynyt väestönlaskentojen mukaan seuraavasti: 176&nbsp;200 as. (vuonna 1977), 210&nbsp;900 as. (1987), 236&nbsp;100 as. (1998) ja 288&nbsp;500 as. (2008). Vuoden 2014 väkilukuarvio oli 314&nbsp;059 asukasta. 


## Lähteet

## Aiheesta muualla
* Current Members of Parliament (several from the constituencies of Chiradzulu district)   (parliament.gov.mw)
Chikwawan piirikunta

**Chikwawan piirikunta** on yksi Malawin aluejaon 28 piirikunnasta.  Piirikunta on osa Malawin Eteläistä aluetta ja rajoittuu lounaassa ja lännessä Mozambikiin. Pohjoisessa naapureina ovat Mwanzan, Nenon ja Blantyren, idässä Thyolon ja etelässä Nsanjen piirikunta. Piirikunnan keskus on Chikwawan taajama (6&nbsp;987 as., 2008).

Piirikunnan pinta-ala on 4&nbsp;755 neliökilometriä. Väkiluku on kehittynyt väestönlaskentojen mukaan seuraavasti: 194&nbsp;400 asukasta (vuonna 1977), 316&nbsp;700 as. (1987), 356&nbsp;700 as. (1998) ja 434&nbsp;600 as. (2008). Vuoden 2014 väkilukuarvio oli 518&nbsp;287 asukasta. 


## Lähteet

## Aiheesta muualla
* Current Members of Parliament (several from the constituencies of Chikwawa district)   (parliament.gov.mw)
Iso kiltti jätti

**Iso kiltti jätti** ( (lyhennys sanoita *The Big Friendly Giant*)) on Roald Dahlin kirjoittama lastenkirja, joka julkaistiin englanniksi vuonna 1982 ja Tuomas Nevanlinnan suomennoksena vuonna 1989. Kirjan on kuvittanut Quentin Blake.

Dahl omisti kirjan esikoistyttärelleen Olivialle, joka oli kuollut tuhkarokon jälkitautina saamaansa aivotulehdukseen seitsemänvuotiaana vuonna 1962.

*Iso kiltti jätti* on sovitettu elokuvaksi kahdesti, ensin animaatioelokuvaksi vuonna 1989 ja näytellyksi elokuvaksi vuonna 2016.

## Lähteet
Nsanjen piirikunta

**Nsanjen piirikunta** on yksi Malawin aluejaon 28 piirikunnasta.  Piirikunta on osa Malawin Eteläistä aluetta ja rajoittuu idässä, etelässä ja lännessä Mozambikiin. Pohjoisessa naapureina ovat Chikwawan ja Thyolon piirikunnat . Piirikunnan keskus on Nsanjen taajama (20&nbsp;179 as., 2008).

Piirikunnan pinta-ala on 1&nbsp;942 neliökilometriä. Väkiluku on kehittynyt väestönlaskentojen mukaan seuraavasti: 108&nbsp;800 as. (vuonna 1977), 204&nbsp;400 as. (1987), 194&nbsp;900 as. (1998) ja 238&nbsp;100 as. (2008). Vuoden 2014 väkilukuarvio oli 274&nbsp;797 asukasta. 


## Lähteet

## Aiheesta muualla
* Current Members of Parliament (several from the constituencies of Nsanje district)   (parliament.gov.mw)
Pohjois-Ubangi

**Pohjois-Ubangi** eli **Nord-Ubangi** on yksi Kongon demokraattisen tasavallan 26 maakunnasta. Sen pääkaupunki on Gbadolite. Vuoden 2005 perustuslakiin kirjatussa hallinnonuudistuksessa se erotettiin Equateurin maakunnasta. Sen pinta-ala on 56&nbsp;644 neliökilometriä.

## Lähteet
Sveitsin kansallismuseo

**Sveitsin kansallismuseo** (, , , , ) on Sveitsin valtiollinen museolaitos, jonka alaisuuteen kuuluu useita museoita:

* Zürichin kansallismuseo () Zürichin keskustassa
* Pranginsin linna () Pranginsissa, Vaud’ssa
* Schwyzin historiallinen museo () Schwyzissä
* Sveitsin tullimuseo () Luganon Gandriassa, Ticinossa
* kiltatalo *Zunfthaus zur Meisen* Zürichissä
* Affolternin kokoelmavarasto () Affoltern am Albisissa Zürichin kantonissa.

## Zürichin kansallismuseo

Zürichin kansallismuseo on Sveitsin kansallismuseon päämuseo. Se oli vuoteen 2009 asti Sveitsin kansallismuseo (). Museon vanha osa on vuodelta 1898 ja moderni lisäosa vuodelta 2016. Museon pysyvissä näyttelyissä on esillä Sveitsin alueen arkeologiaa, muuta historiaa ja taidetta. Lisäksi on vaihtuvia näyttelyitä sekä historiallisista että ajankohtaisista aiheista.

Museossa kävi vuonna 2015 230&nbsp;000 vierailijaa.

## Lähteet

## Aiheesta muualla
*Kansallismuseon verkkosivut englanniksi
Ituri

**Ituri**  on yksi Kongon demokraattisen tasavallan 26 maakunnasta. Sen pääkaupunki on Bunia. Vuoden 2005 perustuslakiin kirjatussa hallinnonuudistuksessa se erotettiin Orientalen maakunnasta. Sen pinta-ala on 65&nbsp;658 neliökilometriä.

## Lähteet
Luettelo ampumahiihdon olympiamitalisteista

Ampumahiihto on ollut talviolympialaisten kisaohjelmassa vuoden 1960 talviolympialaisista lähtien. Menestyneimmät maat ovat olleet Saksa ja Norja. Eniten olympiakultamitaleita on saavuttanut Norjan Ole Einar Bjørndalen.

## Miehet
### Miesten 10 km

### Miesten 12,5 km takaa-ajo

### Miesten 15 km yhteislähtö

### Miesten 20 km

### Miesten 4 × 7,5 km viesti

## Naiset
### Naisten 7,5 km

### Naisten 10 km takaa-ajo

### Naisten 12,5 km yhteislähtö

### Naisten 15 km

### Naisten 3 × 7,5 km viesti

### Naisten 4 × 7,5 km viesti

### Naisten 4 × 6 km viesti

## Sekaviesti

## Lähteet
Ylä-Lomami

**Ylä-Lomami**  eli **Haut-Lomami** on yksi Kongon demokraattisen tasavallan 26 maakunnasta. Sen pääkaupunki on Kamina. Vuoden 2005 perustuslakiin kirjatussa hallinnonuudistuksessa se erotettiin Katangan maakunnasta. Sen pinta-ala on 108&nbsp;204 neliökilometriä.

Maakunnan uusjako oli ongelmallinen, sillä vanhan Katangan tärkeimmät tulonlähteet eli kaivokset jäivät sen eteläisiin osiin. Ylä-Lomamin pitäisi kehittää maatalouttaan ja tieverkkoaan. Vuonna 2015 sen verotulojen arvioitiin olevan vain noin 10&nbsp;000 USD kuussa. Merkittäväksi tulonlähteeksi jää maakunnan läpi kohti Sambiaa kulkevan rahtiliikenteen verotus.  

## Lähteet